ΕΣΠΑ 2014-2020
Ελεγκτική Περίοδος 01/07/2019– 31/12/2020
Λογιστική Χρήση 01/07/2019-30/06/2020

ΕΚΘΕΣΗ ΠΡΟΣΩΡΙΝΩΝ ΑΠΟΤΕΛΕΣΜΑΤΩΝ ΕΛΕΓΧΟΥ

στο Υποέργο «ΚΑΤΑΣΚΕΥΗ ΜΟΝΑΔΑΣ ΕΠΕΞΕΡΓΑΣΙΑΣ ΑΠΟΡΡΙΜΜΑΤΩΝ (ΜΕΑ) 
Πράξη: 
Κωδικός ΟΠΣ: 
Δικαιούχος: «ΠΕΡΙΦΕΡΕΙΑΚΟΣ ΦΟΡΕΑΣ ΔΙΑΧΕΙΡΙΣΗΣ ΣΤΕΡΕΩΝ ΑΠΟΒΛΗΤΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΟΣ»
Ταμείο: ΤΣ
Ε.Π. Υποδομές Μεταφορών, Περιβάλλον και Αειφόρος Ανάπτυξη 2014-2020

Αριθμός Ελέγχου		
Αριθμός Απόφασης Ελέγχου		
Ημ/νίες διενέργειας ελέγχου		
Ημ/νία υποβολής έκθεσης προσωρινών αποτελεσμάτων 		

___________________________________________________________________________________________________________________________________________________
Η ΕΔΕΛ εφιστά την προσοχή στους αποδέκτες της έκθεσης αποτελεσμάτων ελέγχου, ότι αυτή είναι Εμπιστευτική και ενδέχεται να περιλαμβάνει στοιχεία προσωπικού χαρακτήρα τα οποία προστατεύονται από διατάξεις του Εθνικού και Ενωσιακού κανονιστικού πλαισίου:
* την Οδηγία 95/46/ΕΚ του Ευρωπαϊκού Κοινοβουλίου και του Συμβουλίου της 24ης Οκτωβρίου 1995
* τον Ν. 2472/1997 (ΦΕΚ 133/Α/28-6-2006)  
* τον Κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2000
οι οποίες αφορούν την προστασία της ιδιωτικής ζωής φυσικών προσώπων έναντι της επεξεργασίας δεδομένων προσωπικού χαρακτήρα από τα ελεγκτικά όργανα της ΕΕ και της Ελλάδος. 

Συντομογραφίες

ΑΕΠΟ:Απόφαση Έγκρισης Περιβαλλοντικών Όρων
ΑΠ: Αρχή Πιστοποίησης
Α.Π.Ε.:Ανανεώσιμες Πηγές Ενέργειας
αρθ.: άρθρο
ΑΣΑ: Αστικά Σύμμεικτα Απόβλητα
BA:Βιοαπόβληταα
ΓΑΚ:Γενικός Απαλλακτικός Κανονισμός
ΔΑ: Διαχειριστική Αρχή
ΔΔΔ: Δελτίο Δήλωσης Δαπανών
Δ.Ε.:Δημοτική Ενότητα
ΔΕΔΣΠ Α’: Διεύθυνση Α’ Ελέγχου Διαχείρισης Συγχρηματοδοτούμενων Προγραμμάτων
ΔΣΑΕ: Διεύθυνση Σχεδιασμού και Αξιολόγησης Ελέγχων
ΔΣΕ: Διευκόλυνση συνδέοντας την Ευρώπη
ΔσΠ: Διαλογή στην Πηγή
ΕΑΣ: Εθνική Αρχή Συντονισμού
ΕΔΕΛ: Επιτροπή Δημοσιονομικού Ελέγχου
ΕΕ: Ευρωπαϊκή Επιτροπή
ΕΕΕΕ:Επίσημη Εφημερίδα Ευρωπαϊκής Ένωσης
ΕλΣ: Ελεγκτικό Συνέδριο (Ελληνικό)
ΕΠ: Επιχειρησιακό Πρόγραμμα
ΕΣΔΑ:Εθνικός Σχέδιο Διαχείρισης Αποβλήτων
ΕΣΠΑ 2014-2020: Εταιρικό Σύμφωνο για το Πλαίσιο Ανάπτυξης 2014-2020
ΕΥΔ: Ειδική Υπηρεσία Διαχείρισης
ΕΠ ΥΜΕΠΕΡΑΑ: Επιχειρησιακό Πρόγραμμα Υποδομές  Μεταφορών Περιβάλλον και  Αειφόρος Ανάπτυξη
ΕΦ: Ενδιάμεσος Φορέας
ΚΔΑΥ: Kέντρο Διαλογής Ανακυκλώσιμων Υλικών
ΚΥΑ: Κοινή Υπουργική Απόφαση
ΜΕΑ:Μονάδα Επεξεργασίας Απορριμμάτων
ΜΠΕ: Μελέτη Περιβαλλοντικών Επιπτώσεων
Ν. :Νόμος
ΟΠΣ: Ολοκληρωμένο Πληροφοριακό Σύστημα
ΟΤΑ:Οργανισμός Τοπικής Αυτοδιοίκησης
ΠΕΣΔΑ: Περιφερειακό Σχέδιο Διαχείρισης Αποβλήτων
π/υ :προϋπολογισμός
ΠΔΕ: Πρόγραμμα Δημοσίων Επενδύσεων
ΠΠ:Προγραμματική Περίοδος
ΠΥΣ: Πράξη Υπουργικού Συμβουλίου 
ΣΑ :Συλλογική Απόφαση 
ΣΔΕ: Σύστημα Διαχείρισης και Ελέγχου
ΣΔΣΑ:Σύνδεσμος Διαχείρισης Στερεών Αποβλήτων
ΣτΕ:Συμβούλιο της Επικρατείας
ΤΔΠ:Τεχνικό Δελτίο Πράξης
ΤΣ: Ταμείο Συνοχής
ΤτΕ:Τράπεζα της Ελλάδος
ΥΑ: Υπουργική Απόφαση
ΥΓΟΣ: Υπηρεσίες Γενικού Οικονομικού Συμφέροντος
ΥΠΕΝ:Υπουργείο Ενέργειας
ΥΠΕΣΔΑ:Υπουργείο Εσωτερικών και Διοικητικής Ανασυγκρότησης
ΦΕΚ: Φύλλο Εφημερίδας της Κυβερνήσεως 
ΦοΔΣΑ:Φορέας Διαχείρισης Στερεών Αποβλήτων
ΧΥΤΑ: Χώρος Υγειονομικής Ταφής Απορριμμάτων
ΧΥΤΥ:Χώρος Υγειονομικής Ταφής Υπολειμμάτων
t:Τόνοι
t/y:Τόνοι ανά έτος

ΠΕΡΙΕΧΟΜΕΝΑ

Α. ΣΥΝΟΨΗ	4
Β. ΓΕΝΙΚΑ ΣΤΟΙΧΕΙΑ ΓΙΑ ΤΟΝ ΕΛΕΓΧΟ	5
Β.1 Ομάδα Ελέγχου	5
Β.2 Ελεγχόμενο Υποέργο	5
Β.3 Οικονομικά Στοιχεία Υποέργου	5
Β.4 Στόχοι του Ελέγχου	6
Β.5 Νομική Βάση του Ελέγχου	6
Β.6 Ελεγκτική Προσέγγιση	6
Γ. ΠΡΟΗΓΟΥΜΕΝΟΙ ΕΛΕΓΧΟΙ ΣΤΗΝ ΠΡΑΞΗ	6
Γ.1 Προηγούμενοι Έλεγχοι από ΕΔΕΛ, ΕλΣ, ΕΕ και ΕΕΣ	6
Γ.2 Παρακολούθηση της Συμμόρφωσης του Δικαιούχου στις Συστάσεις Προηγούμενων Ελέγχων της ΕΔΕΛ, της ΕΕ και του ΕΕΣ	6
Δ. ΑΠΟΤΕΛΕΣΜΑΤΑ ΤΟΥ ΕΛΕΓΧΟΥ	7
Ε. ΣΥΜΠΕΡΑΣΜΑΤΑ ΤΟΥ ΕΛΕΓΧΟΥ	23
Ε.1 Υλοποίηση των Στόχων του Ελέγχου	23
Ε.2 Ελεγχθείσες και μη Επιλέξιμες Δαπάνες	23
Ε.3 Συμπέρασμα	23
Παράρτημα	25

Β. ΓΕΝΙΚΑ ΣΤΟΙΧΕΙΑ ΓΙΑ ΤΟΝ ΕΛΕΓΧΟ 

Β.1 Ομάδα Ελέγχου

Η Ομάδα Ελέγχου αποτελείται από τους:
 - ΓΡΑΒΑΛΟΥ ΑΓΓΕΛΙΚΗ  [συντονιστής] 
 - ΠΡΑΣΣΑ ΠΑΡΑΣΚΕΥΗ [μέλος] 
 - ΚΟΥΒΑΡΑΣ ΔΗΜΗΤΡΙΟΣ  [μέλος] 
 - ΖΕΗ ΕΙΡΗΝΗ [μέλος] 

Β.2 Ελεγχόμενο Αντικείμενο

Ελεγχόμενο υποέργο	«ΚΑΤΑΣΚΕΥΗ ΜΟΝΑΔΑΣ ΕΠΕΞΕΡΓΑΣΙΑΣ ΑΠΟΡΡΙΜΜΑΤΩΝ (ΜΕΑ) 	
Πράξη	«ΜΟΝΑΔΑ ΕΠΕΞΕΡΓΑΣΙΑΣ ΑΠΟΡΡΙΜΜΑΤΩΝ MEA 	
Κωδικός ΟΠΣ		
Δικαιούχος	«ΠΕΡΙΦΕΡΕΙΑΚΟΣ ΦΟΡΕΑΣ ΔΙΑΧΕΙΡΙΣΗΣ ΣΤΕΡΕΩΝ ΑΠΟΒΛΗΤΩΝ ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΟΣ»	
Έδρα δικαιούχου	ΘΗΒΑ	
Φορέας Διαχείρισης	Ε.Υ.Δ. Ε.Π. "ΥΠΟΔΟΜΕΣ ΜΕΤΑΦΟΡΩΝ, ΠΕΡΙΒΑΛΛΟΝ & ΑΕΙΦΟΡΟΣ ΑΝΑΠΤΥΞΗ" 	
Ταμείο	ΤΣ	
Ε.Π.	 Υποδομές Μεταφορών, Περιβάλλον και Αειφόρος Ανάπτυξη 2014-2020	
ΣΑΕ	Ε2751	
Νομική Φύση Φορέα	ΝΠΙΔ 	

Σύμφωνα με το ΤΔΠ το ελεγχόμενο  υποέργο  1 «ΚΑΤΑΣΚΕΥΗ ΜΟΝΑΔΑΣ ΕΠΕΞΕΡΓΑΣΙΑΣ ΑΠΟΡΡΙΜΜΑΤΩΝ (ΜΕΑ)» αφορά την κατασκευή και λειτουργία Μονάδας Επεξεργασίας Απορριμμάτων στην περιοχή της Θήβας, η οποία θα εξυπηρετεί τους Δήμους Θηβαίων, Τανάγρας και Αλιάρτου-Θεσπιέων και αφορά την επεξεργασία 32.000 t/y σύμμεικτων αστικών απορριμμάτων, 1.850 t/y προδιαλεγμένων οργανικών και 7.000 t/y ιλύος από εγκαταστάσεις βιολογικών καθαρισμών των Δήμων. Το φυσικό αντικείμενο περιλαμβάνει δραστηριότητες διαχείρισης απορριμμάτων οι οποίες μπορούν να χαρακτηριστούν υπηρεσίες που συνδέονται με την προστασία της δημόσιας υγείας και συνιστούν αμιγώς Υπηρεσίες Γενικού Οικονομικού Συμφέροντος (ΥΓΟΣ) καθώς και δραστηριότητες αμιγώς εμπορικές οι οποίες δύναται να παράγουν έσοδα και δεν θεωρούνται αναγκαίες για την παροχή της ΥΓΟΣ (όπως πχ ηλεκτροπαραγωγή από την αξιοποίηση του παραγόμενου βιοαερίου).

Β.3 Οικονομικά Στοιχεία Υποέργου

Προϋπολογισμός Πράξης – Δημόσια Δαπάνη	16,524,580.45€	
Ιδιωτική Δαπάνη 	0.00€	

Σύμφωνα με την 	ισχύουσα Απόφαση Ένταξης (3η τροποποίηση  α.π.4537/20-05-2019) το συνολικό κόστος της Πράξης ανέρχεται σε 17.107.198,47€. Από το ανωτέρω ποσό 16.692.655,88€ είναι η Δημόσια Δαπάνη,  με επιλέξιμη ΔΔ τα 16.524.580,45€ (ΥΓΟΣ 99,94% ποσού 16.179.285,11€ και ΓΑΚ 60,00% ποσού 345.395,34€)  και ιδιωτική συμμετοχή το ποσό των 414.542,59€.

Η πράξη/υποέργο συμμορφώνεται με τους εθνικούς και κοινοτικούς κανόνες  (Δ.2)

Η προτεινόμενη τεχνολογία περιλαμβάνει μια μονάδα υποδοχής – προεπεξεργασίας των ΑΣΑ στην οποία θα περιλαμβάνονται διατάξεις μηχανικού διαχωρισμού προκειμένου να επιτευχθεί διαχωρισμός των εισερχόμενων ΑΣΑ σε δύο κύρια ρεύματα επεξεργασίας. Το ευμέγεθες κλάσμα, το οποίο μπορεί να αξιοποιηθεί περαιτέρω και το λεπτόκοκκο κλάσμα, το οποίο αποτελεί το βιοαποδομήσιμο κλάσμα. Το ευμέγεθες κλάσμα θα οδηγείται προς περαιτέρω επεξεργασία για την ανάκτηση ανακυκλώσιμων υλικών. Στις εν λόγω διατάξεις ανάκτησης ανακυκλώσιμων υλικών θα μπορούν να επεξεργάζονται και ανακυκλώσιμα υλικά από το πρόγραμμα συλλογής στην πηγή. Το βιοαποδομήσιμο κλάσμα θα οδηγείται προς τη μονάδα αναερόβιας επεξεργασίας. Η μονάδα αυτή θα αποτελείται από κελιά στα οποία θα λαμβάνει χώρα αναερόβια χώνευση. Το παραγόμενο βιοαέριο θα αποθηκεύεται σε αεριοφυλάκιο και εν συνεχεία θα δοσομετρείται προς διάταξη καθαρισμού και τελικά μηχανές παραγωγής ηλεκτρικής ενέργειας. Τα χωνευμένα οργανικά στερεά απόβλητα θα οδηγούνται προς ωρίμανση με αερόβια διαδικασία σε πλατεία ωρίμανσης και μετέπειτα σε διάταξη εξευγενισμού για την απομάκρυνση ανεπιθύμητων υπολειμμάτων μέσω διατάξεων μηχανικής επεξεργασίας για την παραγωγή compost. Οι μονάδες υποδοχής – προεπεξεργασίας και ραφιναρίας θα χωροθετηθούν εντός κλειστών κτιρίων. Τα ανωτέρω είναι 

Η πράξη/υποέργο υλοποιείται σύμφωνα τα προβλεπόμενα στην απόφαση ένταξης (Δ.3)

Το έργο εκτελείται με την μέθοδο μελέτη-κατασκευή. Περιλαμβάνει 8 κατ’ αποκοπή άρθρα τιμολογίου και τον εγκεκριμένο από την Διευθύνουσα Υπηρεσία Πίνακα ποσόστωσης (break down). Το εκτελεσμένο ΦΑ κατά την ημερομηνία διενέργειας του παρόντος ελέγχου σύμφωνα με την 8η επιμέτρηση ανέρχεται για τον Εξοπλισμό επεξεργασίας σε 6,84%,  για τις Χωματουργικές εργασίες σε 98,22%, για τα Κτιριακά έργα σε 85%, για τα Έργα υποδομής σε 28,18%, για τα Έργα Η/Μ εγκαταστάσεων σε 8,88%, για τα Έργα Περιβαλλοντικής προστασίας σε 4%, για τα Έργα Ενεργειακής αξιοποίησης βιοαερίου σε 8,15% και για την Δοκιμαστική λειτουργία 0%. Επιπρόσθετα είχαν υλοποιηθεί από τις Νέες πρόσθετες εργασίες i) 100% οι πρόσθετες χωματουργικές (ΝΤ2) και ii) 88,18% τα πρόσθετα έργα πολιτικού μηχανικού (ΝΤ3).
Από τον οπτικό μακροσκοπικό έλεγχο που διενεργήθηκε στους χώρους του εργοταξίου δεν διαπιστώθηκαν προβλήματα ή ελλείψεις.
Κρίνεται σκόπιμο να επισημανθεί ότι η ΜΕΑ θα εξυπηρετεί τους  Δήμους Θηβαίων, Αλιάρτου-Θεσπιέων και Τανάγρας της Περιφέρειας  και, σύμφωνα με τον ΠΕΣΔΑ Στερεάς Ελλάδας, αποτελεί αναπόσπαστο τμήμα ενός ολοκληρωμένου δικτύου εγκαταστάσεων ανάκτησης και διάθεσης αστικών στερεών αποβλήτων. Η επίτευξη των στόχων επεξεργασίας και αξιοποίησης θα γίνει με την εφαρμογή προγραμμάτων Διαλογής στην Πηγή (ΔσΠ) Υλικών Συσκευασίας, τη λειτουργία Κέντρων Διαλογής Ανακυκλώσιμων Υλικών  (ΚΔΑΥ) και Πράσινων Σημείων (ΠΣ) και των Μονάδων Επεξεργασίας (ΜΕΑ)  προδιαλεγμένων οργανικών αποβλήτων και σύμμεικτων ΑΣΑ. 

 Από τα παραπάνω συνάγεται ότι η επίτευξη των στόχων του ΠΕΣΔΑ Στερεάς Ελλάδας συνδέεται άρρηκτα με την υλοποίηση των ανωτέρω συμπληρωματικών δράσεων και επηρεάζουν αντίστοιχα την ικανοποίηση των στόχων της ελεγχόμενης ΜΕΑ.

Διαπιστώθηκε ότι ο Δικαιούχος δεν παρακολουθεί την πρόοδο εφαρμογής των τοπικών σχεδίων δράσης των Δήμων, που λαμβάνουν υπηρεσίες από τον πάροχο της ΥΓΟΣ.  Για το λόγο αυτό διατυπώνεται εύρημα.

Η πράξη συμβάλει στην υλοποίηση των στόχων της Οδηγίας 2008/98/ΕΚ και των αντίστοιχων Σχεδίων Διαχείρισης Αποβλήτων (ΕΣΔΑ και ΠΕΣΔΑ)  Με την Α.Π.1522/56416/27-3-2014 απόφαση Γεν. Γραμματέα Αποκεντρωμένης Διοίκησης Θεσσαλίας-Στερεάς Ελλάδας εγκρίθηκαν οι περιβαλλοντικοί όροι του έργου Μονάδα επεξεργασίας απορριμμάτων (ΜΕΑ) με διάρκεια ισχύος 10 έτη

Ωστόσο,  υπάρχουν διαφοροποιήσεις στη διαχείριση των αποβλήτων που εισέρχονται στη ΜΕΑ σε σχέση με αυτές που είχαν αδειοδοτηθεί περιβαλλοντικά με την προαναφερόμενη ΑΕΠΟ.  

Εύρημα 3	Μη παρακολούθηση της προόδου εφαρμογής των τοπικών σχεδίων δράσης των Δήμων.
«Μη σημαντικό εύρημα»	
Κατηγορία Ευρήματος	Έλλειψη πληροφοριών ή εγγράφων τεκμηρίωσης/Ελλιπείς ή εσφαλμένες πληροφορίες ή έγγραφα τεκμηρίωσης	
Ανάλυση	Σύμφωνα με 
Α. Την Α.Π.5226/12/4/2017 απόφαση ένταξης όπως τροποποιήθηκε, αποτελεί υποχρέωση του δικαιούχου που αποτυπώνεται στο πεδίο «7.Ειδικοί όροι»: Τα δελτία παρακολούθησης της πράξης θα αποτυπώνουν την πρόοδο εφαρμογής των τοπικών σχεδίων δράσης των Δήμων που λαμβάνουν υπηρεσίες από τον πάροχο της ΥΓΟΣ και ειδικότερα τις ενέργειες για χωριστή συλλογή  των βιοαποβλήτων που οδηγούνται στην Μονάδα Επεξεργασίας.
Β.  Την οδηγία 2008/98/ΕΚ και τον Ν. 4042/2012 τα Βιοαπόβλητα (ΒΑ) ορίζονται ως τα βιοαποδομήσιμα απόβλητα κήπων και πάρκων, τα απορρίμματα τροφών και μαγειρίων από σπίτια , εστιατόρια, εγκαταστάσεις ομαδικής εστίασης και χώρους πωλήσεων λιανικής και τα συναφή απόβλητα από εγκαταστάσεις μεταποίησης τροφίμων».
Γ.  Την παρ.4.3 Αξιολόγηση στοιχείων προόδου Πράξης της Διαδικασίας ΔΙΙ_1 του ΣΔΕ :«Η ΔΑ/ ο ΕΦ, προκειμένου να αξιολογήσει την πρόοδο της Πράξης, λαμβάνει υπόψη:
• το περιεχόμενο του Τεχνικού Δελτίου Πράξης και τους όρους της Απόφασης Ένταξης, των Τεχνικών Δελτίων Υποέργων και των αντίστοιχων νομικών δεσμεύσεων,
•  την πρόοδο ανάληψης των νομικών δεσμεύσεων, την πρόοδο των ετήσιων ποσοτικών και ποιοτικών στόχων που έχουν τεθεί με βάση τις αρχικά αναληφθείσες νομικές δεσμεύσεις των υποέργων,
 • ρεαλιστικότητα των προβλέψεων προόδου φυσικού και οικονομικού αντικειμένου της πράξης, της τήρησης του χρονοδιαγράμματος υλοποίησης, της ολοκλήρωσης της πράξης και της επίτευξης των στόχων – δεικτών της….»

Ωστόσο από τον έλεγχο διαπιστώθηκε ότι: 
Ο Δικαιούχος  δεν παρακολουθεί την πρόοδο εφαρμογής των τοπικών σχεδίων δράσης των Δήμων  που λαμβάνουν υπηρεσίες από τον πάροχο της ΥΓΟΣ και ειδικότερα την χωριστή συλλογή των βιοαποβλήτων που θα οδηγούνται στην Μονάδα Επεξεργασίας όπως προβλέπεται στην απόφαση ένταξης.
Το προαναφερόμενο θα έχει ως συνέπεια κατά την έναρξη λειτουργίας της ΜΕΑ να μην λειτουργήσει η Μονάδα όπως αρχικά σχεδιάστηκε και σύμφωνα με το ΤΔΠ αφού δεν θα υπάρχει άμεσα παραγωγή compost από προδιαλεγμένα βιοαπόβλητα ούτε βιοαέριο από προδιαλεγμένο οργανικό.
Επιπροσθέτως δεν θα είναι δυνατή η επίτευξη του Ειδικού στόχου της Πρόσκλησης για βελτίωση της αποτελεσματικότητας της ολοκληρωμένης διαχείρισης με βάση τον επικαιροποιημένο ΠΕΣΔΑ καθώς και η επίτευξη των Δεικτών  Αποτελέσματος του ΕΠ Τ4439, και T4437. 
Για την συμβολή στους προαναφερόμενους δείκτες η Πρόταση αξιολογήθηκε θετικά από την ΕΥΔ στη φάση αξιολόγησης σε επίπεδο κριτηρίων,  «Αναγκαιότητα υλοποίησης πράξης», «Αποτελεσματικότητα» και «Αποδοτικότητα». 
Μέχρι την ημερομηνία ελέγχου δεν έχει εφαρμοστεί χωριστή συλλογή των βιοαποβλήτων.

Κατόπιν των ανωτέρω διαπιστώνεται ότι η ΕΥΔ δεν τηρεί τις προβλεπόμενες διαδικασίες ώστε να βεβαιωθεί για την απρόσκοπτη υλοποίηση και ολοκλήρωση της πράξης και την επίτευξη των  ειδικών στόχων και δεικτών αποτελέσματος του ΕΠ, όπως αναφέρονται στην πρόσκληση και απαιτούνται από το ισχύον θεσμικό πλαίσιο (Νόμος 4071/2012, ΕΣΔΑ, αναθεωρημένος ΠΕΣΔΑ) 
	
Σύσταση 1		
Σύσταση 2		
Εύρημα 4	Απόφαση Έγκρισης Περιβαλλοντικών όρων που δεν καλύπτει τον τρόπο διαχείρισης των αποβλήτων
«Μη σημαντικό εύρημα»	
Κατηγορία Ευρήματος	Μη τήρηση των περιβαλλοντικών απαιτήσεων (Natura 2000, ΕΠΕ…)	
Ανάλυση	(Ι) Σύμφωνα με :
1)	Το Αρθ.36 «Έκδοση αδειών» του Ν. 4042/2012 
«1. Κάθε οργανισμός ή επιχείρηση που προτίθεται να προβεί σε εκτέλεση εργασιών επεξεργασίας υποχρεούται πριν από την έναρξη εργασιών να λάβει: α) Απόφαση Έγκρισης Περιβαλλοντικών Όρων (Α.Ε.Π.Ο.), σύμφωνα με τα άρθρα 3, 4 και 5 του ν. 1650/ 1986, όπως τροποποιήθηκε με το ν. 3010/2003 (Α΄ 91) και το ν. 4014/2011 (Α΄ 209), η οποία να καλύπτει τις εργασίες αυτές. Ειδικότερα, στο περιεχόμενο της Μελέτης Περιβαλλοντικών Επιπτώσεων (Μ.Π.Ε.), εκτός από τα στοιχεία που περιλαμβάνονται σε αυτή, σύμφωνα με την παράγραφο 1 του άρθρου 5 του ν.1650/1986, όπως τροποποιήθηκε με το ν. 3010/2003 (Α΄ 91) και το ν. 4014/2011 (Α΄ 209), αποτυπώνεται τεκμηριωμένα η διαχείριση αποβλήτων, με έμφαση στην ποιοτική και ποσοτική σύσταση των αποβλήτων που παράγονται ή υποβάλλονται σε εργασίες επεξεργασίας, καθώς και πλήρη διαστασιολόγηση των εγκαταστάσεων επεξεργασίας……» β) Άδεια λειτουργίας, από την κατά περίπτωση αρμόδια αρχή, ……. Στην Άδεια Λειτουργίας περιλαμβάνονται, εκτός από τα στοιχεία που απαιτούνται από την οικεία νομοθεσία, τουλάχιστον τα ακόλουθα:
βα) Όλα τα απαραίτητα στοιχεία της εγκατάστασης ή της επιχείρησης.
ββ) Οι εργασίες επεξεργασίας των αποβλήτων….»

2)	Το αρθ.6 του Ν.4014/2012 «1. Οι φορείς έργων και δραστηριοτήτων σε περίπτωση εκσυγχρονισμού, επέκτασης, βελτίωσης ή τροποποίησης περιβαλλοντικά αδειοδοτημένων έργων ή δραστηριοτήτων, υποχρεούνται να υποβάλλουν προς έγκριση στην αρμόδια περιβαλλοντική αρχή Φάκελο Τροποποίησης ΑΕΠΟ…» 
3)	Το αρθ. 7 παρ.1 του Ν.4014/2011 «Σε περίπτωση διαφοροποίησης του σχεδιασμού περιβαλλοντικά αδειοδοτημένου έργου ή δραστηριότητας σε στάδια της τεχνικής μελέτης που έπονται της έκδοσης ΑΕΠΟ, ο φορέας του έργου ή της δραστηριότητας δύναται, πριν από την έναρξη της κατασκευής, να υποβάλει Φάκελο Συμμόρφωσης Τελικού Σχεδιασμού…»
4)	Την Α.Π.1522/56416/27-3-2014 απόφαση Γεν. Γραμματέα Αποκεντρωμένης Διοίκησης Θεσσαλίας-Στερεάς Ελλάδας εγκρίθηκαν οι περιβαλλοντικοί όροι του έργου Μονάδα επεξεργασίας απορριμμάτων (ΜΕΑ) με διάρκεια ισχύος 10 έτη. 
5)	 Την αρ. 368/2017 απόφαση του Δ.Σ. ΦΟΔΣΑ Στ. Ελλάδας Α.Ε. εγκρίθηκαν τροποποιήσεις (στα έργα υποδοχής, βιολογικής επεξεργασίας, ενεργειακής αξιοποίησης και λοιπά) στα πλαίσια εκπόνησης της μελέτης εφαρμογής 
6)	 Την αρ.225/6-9-2018 απόφαση του Δ.Σ. ΦΟΔΣΑ Στ. Ελλάδας Α.Ε. εγκρίθηκε η μελέτης εφαρμογής. 

ΙΙ) Από τον έλεγχο διαπιστώθηκε ότι: 
(A)	προέκυψαν διαφοροποιήσεις των εργασιών επεξεργασίας των ΑΣΑ και της ιλύος όπως αυτές περιγράφονται στην τελική μελέτη εφαρμογής σε σύγκριση με αυτές που περιγράφονται αρχικώς στην ΜΠΕ που εγκρίθηκε με την ΑΕΠΟ. Παρακάτω αναφέρονται ενδεικτικά εργασίες επεξεργασίας που έχουν τροποποιηθεί σε σχέση με την τελική μελέτη εφαρμογής.
Σύμφωνα με την αρχική ΜΠΕ και την ΑΕΠΟ ισχύουν τα εξής:
1)	 Κεφ. 5.3 η ΜΕΑ σχεδιάστηκε για την εξυπηρέτηση των Δήμων Θηβαίων, Αλιάρτου και Τανάγρας και της Δημοτικής Ενότητας Ακραιφνίας. «…. δυναμικότητας 35.000t/έτος ΑΣΑ (στην ποσότητα αυτή περιλαμβάνονται τουλάχιστον 1.834 t/έτος προδιαλεγμένα οργανικά από το πρόγραμμα διαλογής στη πηγή και 1.280 t/έτος πράσινα – γεωργικά απόβλητα) και 7.000 t/έτος ιλύος» 
2)	Κεφ2.2.1 «….Επιπλέον, θα δίνεται, από τον σχεδιασμό, η δυνατότητα για μηχανική επεξεργασία 1.700t/έτος προδιαλεγμένων ανακυκλώσιμων υλικών που θα συλλέγονται από προγράμματα ΔσΠ. Η επεξεργασία των υλικών αυτών, εφόσον εισέλθουν στη μονάδα θα γίνεται με επιπλέον ώρες λειτουργίας της μονάδας στις γραμμές επεξεργασίας των σύμμεικτών απορριμμάτων. Για τη διαχείριση των υλικών αυτών δεν απαιτείται επιπρόσθετος εξοπλισμός πέραν της κατασκευής ξεχωριστού χώρου υποδοχής για την αποφυγή ανάμειξης με τα σύμμεικτα απορρίμματα»
3)	Κεφ. 7.1.2 «Η επεξεργασία των προδιαλεγμένων οργανικών θα γίνεται σε ξεχωριστή γραμμή επεξεργασίας, ενώ τα πράσινα – γεωργικά απόβλητα θα χρησιμοποιούνται ως υλικό δομής κατά την κομποστοποίηση ή / και θα επεξεργάζονται μαζί με τα προδιαλεγμένα οργανικά».
4)	Κεφ. 7.5.3.1 «…. Στην μονάδα αναερόβιας χώνευσης, πέρα από το οργανικό κλάσμα διαχωρισμένο με μηχανική επεξεργασία εισέρχεται και ιλύς. Επίσης, σε ξεχωριστούς αντιδραστήρες θα οδηγείται το προδιαλεγμένο οργανικό από το πρόγραμμα ΔσΠ».
5)	Κεφ. 7.5.1 «δ3. Κλάσμα μεγέθους <80mm: Το κλάσμα αυτό περιλαμβάνει κατά κύριο λόγο οργανικά υλικά και αφού υποστεί μαγνητικό διαχωρισμό οδηγείται προς αναερόβια χώνευση»
6)	Κεφ.6 η είσοδος της ιλύος στην αναερόβια διαδικασία είναι 7000 t/έτος

Σύμφωνα με την τελική μελέτη εφαρμογής ισχύουν τα εξής
1)	κεφ. 1.2 «Βασικές παραδοχές»  τα αστικά απόβλητα είναι 32.000 t/έτος (ΑΣΑ), 1.850 t/έτος προδιαλεγμένα οργανικά από το πρόγραμμα διαλογής στη πηγή και 1.300 t/έτος πράσινα – γεωργικά απόβλητα) και 7.000 t/έτος ιλύος και 1.700t/έτος ανάμικτα ανακυκλώσιμα υλικά συσκευασίας.
2)	Κεφ. 1.4 «Το κλάσμα 15-80mm, μαζί με ιλύ και πράσινα για αύξηση του πορώδους, υφίσταται αναερόβια χώνευση και στη συνέχεια κομποστοποίηση. Στην κομποστοποίηση προστίθεται στους χωνευτές και περαιτέρω ποσότητα πρασίνων. Το ρεύμα των προδιαλεγμένων οργανικών, αναμιγμένο με πράσινα, υφίσταται αναερόβια χώνευση και κατόπιν κομποστοποίηση στους υβριδικούς χωνευτές» 
3)	 Κεφ. 4.3.1, 4.3.2 και 4.3.3 (και τα αντίστοιχα διαγράμματα ροής) «τα πράσινα χρησιμοποιούνται σε όλες τις διεργασίες της επεξεργασίας ήτοι 260t/y στην αναερόβια επεξεργασία, 520t/y στην επεξεργασία του προδοαλεγμένου οργανικού στους υβριδικούς αντιδραστήρες και 520t/y στην κομποστοποίηση».
4)	Κεφ. 1.3.5 «Η ποσότητα του ψιλόκοκκου υλικού (κλάσμα 0-15mm) διατίθεται απευθείας στον ΧΥΤΑ» 
5)	Κεφ. 2.3 «η είσοδος της ιλύος στην αναερόβια διαδικασία είναι 3500 t/έτος (κατόπιν ξήρανσης)».

(B)	Με την Α.Π.110256/2009/13-7-2016 Βεβαίωση της Δ/νσης Περιβάλλοντος & Χωρικού Σχεδιασμού που προσκομίστηκε από τον Δικαιούχο στη φάση της διαδικασίας ένταξης στην Π.Π. 2007-2013 «Βεβαιώνεται ……ότι τα έργα με θέμα : ΜΟΝΑΔΑ ΕΠΕΞΕΡΓΑΣΙΑΣ ΑΠΟΡΡΙΜΑΤΩΝ (ΜΕΑ) προβλέπονται στην εκπονούμενη μελέτη αναθεώρησης ΠΕΣΔΑ της Περιφέρειας Στερεάς Ελλάδας που υποβλήθηκε στο ΥΠΕΝ…… σε πρώτη προτεραιότητα» . 
(C)	Με την Α.Π.63891/5427/16-1-2017 (ΦΕΚ 31/Β’) απόφαση Περιφερειάρχη Στερεάς Ελλάδας εγκρίθηκε ο αναθεωρημένος ΠΕΣΔΑ.
(D)	Σύμφωνα με την Πρόσκληση Α.Π.5101/28-4-2016, κεφ. 4 ΕΠΙΛΕΞΙΜΟΤΗΤΑ παρ.4.6.(β.1)   «…οι πράξεις θα μπορούν να ενταχθούν εάν τα εν λόγω έργα με το συγκεκριμένο περιεχόμενό τους περιλαμβάνονται στο σχέδιο ΠΕΣΔΑ που έχει ήδη υποβληθεί προς έγκριση στις αρμόδιες υπηρεσίες των ΥΠΕΝ και ΥΠΕΣΔΑ σύμφωνα με την σχετική βεβαίωση της οικείας αρχής σχεδιασμού του ΠΕΣΔΑ» 
(E)	Με την Α.Π. 5226/12-4-2017 απόφαση ένταξης και την μελέτη σκοπιμότητας του έργου, η ΜΕΑ  θα επεξεργάζεται τα αστικά απόβλητα των Δήμων Θηβαίων, Αλιάρτου-Θεσπιέων και Τανάγρας. 

Κατόπιν των ανωτέρω διαπιστώνεται ότι :
•	Στην μελέτη εφαρμογής έχει επέλθει  μεταβολή στον τρόπο διαχείρισης  των αποβλήτων όπως αναλυτικά περιγράφεται στην παρ. ΙΙ.(Α) της παρούσας. Η εν λόγω επεξεργασία των αποβλήτων δεν είναι η προβλεπόμενη από την ΜΠΕ που εγκρίθηκε με την Α.Π.1522/56416/27-3-2014 ΑΕΠΟ άρα το έργο υλοποιείται κατά παρέκκλιση των α) Αρθ.36 «Έκδοση αδειών» του Ν. 4042/2012 και β) του αρθ. 7 του Ν.4014/2011. Επιπλέον διαφοροποιείται ο εξυπηρετούμενος πληθυσμός όπως αναφέρεται στην παρ. (Ε)
•	η βεβαίωση με Α.Π.110256/2009/13-7-2016 της Δ/νσης Περιβάλλοντος & Χωρικού Σχεδιασμού αφορά το περιεχόμενο της ΜΟΝΑΔΑΣ ΕΠΕΞΕΡΓΑΣΙΑΣ ΑΠΟΡΡΙΜΑΤΩΝ (ΜΕΑ)  του ΕΣΠΑ 2007-2013 (που είναι σύμφωνο με την ΜΠΕ και την Α.Π.1522/56416/27-3-2014 ΑΕΠΟ) όμως στην συνέχεια με την μελέτη εφαρμογής εγκρίθηκαν τροποποιήσεις στις εργασίες διαχείρισης των αποβλήτων.
	
Σύσταση 1	Ο Δικαιούχος να προσκομίσει στην ΕΥΔ βεβαιωτικό έγγραφο από την οικεία αρχή σχεδιασμού του ΠΕΣΔΑ, από το οποίο να προκύπτει ότι το εν λόγω έργο με το συγκεκριμένο περιεχόμενό του όπως αυτό έχει διαμορφωθεί μετά την έγκριση της τελική μελέτης εφαρμογής είναι συμβατό με τους στόχους που έχουν τεθεί από τον Εθνικό Σχεδιασμό Διαχείρισης Αποβλήτων  και εξειδικεύονται στον εγκεκριμένο ΠΕΣΔΑ Στ. Ελλάδας δεδομένου ότι αποτελεί υποχρεωτικό όρο για την ένταξή του (βλέπε σημείο D της ανάλυσης).